MTLS จ่อชงผถห.เปลี่ยนชื่อบริษัทเป็น “เมืองไทย แคปปิตอล” เคาะชื่อย่อใหม่ “MTC”
MTLS จ่อชงผถห.เปลี่ยนชื่อบริษัทเป็น “เมืองไทย แคปปิตอล” เคาะชื่อย่อใหม่ “MTC”
8 มี.ค. 2561

บริษัท เมืองไทย ลิสซิ่ง จำกัด (มหาชน) หรือ MTLS ระบุว่า ที่ประชุมคณะกรรมการบริษัทเมื่อวันที่ 7 มีนาคม 2561 มีมติให้เพิ่มวาระการประชุมผู้ถือหุ้น โดยมีมติให้เปลี่ยนแปลงแก้ไขชื่อบริษัทเป็นบริษัท เมืองไทย แคปปิตอล จำกัด (มหาชน) ภาษาอังกฤษ MUANGTHAI CAPITAL PUBLIC COMPANY LIMITED จากเดิมชื่อบริษัท เมืองไทย ลิสซิ่ง จำกัด (มหาชน) ภาษาอังกฤษ MUANGTHAI LEASING PUBLIC COMPANY LIMITED
ขณะที่มีมติให้เปลี่ยนแปลงชื่อย่อหลักทรัพย์ของบริษัท เพื่อให้สอดคล้องกับการเปลี่ยนชื่อบริษัทเป็น MTC จากเดิม MTLS โดยจะมีการเสนอให้ที่ประชุมผู้ถือหุ้นพิจารณาและอนุมัติต่อไป ซึ่งวันที่มีการเปลี่ยนแปลงให้เป็นไปตามข้อกำหนดของตลาดหลักทรัพย์แห่งประเทศไทย
 
 